Megan Mullally

Megan Mullally (lahir 12 November 1958) ialah seorang pelakon, pelawak, dan penyanyi Amerika Syarikat. Peranannya yang paling popular ialah sebagai Karen Walker dalam situasi komedi NBC berjudul Will & Grace. Untuk watak itu, beliau menerima 8 pencalonan Anugerah Emmy Primetime sebagai pelakon pembantu wanita terbaik dalam siri komedi. Beliau berjaya memenangi 2 daripada 8 pencalonan pada 2000 dan 2006. Megan juga menerima 7 pencalonan untuk Anugerah Screen Actors Guild untuk pelakon dengan pencapaian luar biasa untuk kategori siri komedi. Beliau berjaya memenangi 3 daripada 7 pencalonan itu pada 2001, 2002, dan 2003. Beliau juga menerima pencalonan Golden Globe sebanyak 4 kali.

Kehidupan awal 
Megan dilahirkan di Los Angeles, California. Beliau ialah anak perempuan Martha (née Palmer) dan Carter Mullally, Jr.. Bapanya juga ialah seorang pelakon. Megan berpindah ke Oklahoma pada usia 6 tahun. Beliau berketurunan Inggeris, Ireland dan Scandinavia. Beliau mempelajari balet sejak berusia enam tahun dan muncul di Balet Bandar Raya Oklahoma sewaktu sekolah menengah, juga belajar di Balet Sekolah Amerika di Bandar Raya New York.

Selepas menamatkan pengajian dari Casady di Oklahoma, Mulally melanjutkan pelajarannya di Universiti Northwestern di Evanston, Illinois. Beliau mempelajari sastera Inggeris dan sejarah seni. Menjelang tahun keduanya, beliau mula berlakon di teater di pusat bandar Chicago. Beliau tampil dalam lapan persembahan setiap minggu. Beliau kemudian keluar dari Northwestern untuk mengejar kerjaya lakonannya.

Filemografi

Filem

Televisyen

Rujukan

Pautan luar

 

Kelahiran 1958
Orang hidup
Pelakon wanita Amerika Syarikat
Pelakon televisyen Amerika Syarikat
Pelakon filem Amerika Syarikat